บาทเปิด 34.83/85 แนวโน้มแกว่งแคบ
เงินบาทเปิด 34.83/85 แนวโน้มแกว่งแคบ อยู่ระหว่างรอผลประชุมเฟดคืนนี้
29 ก.ค. 2558

เงินบาทเปิด 34.83/85 แนวโน้มแกว่งแคบ อยู่ระหว่างรอผลประชุมเฟดคืนนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.83/85 บาท/ดอลลาร์ แข็งค่าเล็กน้อยจากช่วงเย็นวานนี้ที่ปิดตลาดที่ระดับ 34.87/92 บาท/ดอลลาร์
วันนี้เงินบาทคาดว่าจะแกว่งอยู่ในกรอบแคบๆ แต่ยังมีแนวโน้มไปในทิศทางที่อ่อนค่าต่อ ซึ่งตลาดยังคงจับตาผลการประชุมคณะกรรมการกำหนดนโยบายการเงิน(FOMC) ของธนาคารกลางสหรัฐ ที่การประชุมในวันสุดท้ายจะจบในคืนนี้ ว่าจะมีสัญญาณที่ชัดเจนมากขึ้นหรือไม่ในการปรับขึ้นดอกเบี้ยภายในปีนี้
"วันนี้คงแกว่งอยู่ในกรอบแคบๆ ตลาดรอผลประชุมของทางเฟด คงจะรู้ผลคืนนี้ว่าตกลงเรื่องสัญญาณการปรับดอกเบี้ยจะเป็นอย่างไร จะขึ้นหรือไม่ ขึ้นเมื่อไร" นักบริหารเงิน ระบุ
นักบริหารเงิน คาดว่า เงินบาทวันนี้จะเคลื่อนไหวในกรอบ 34.80-34.95 บาท/ดอลลาร์